Īvande (upe)
Šis raksts ir par Abavas pieteku. Par ciemu Kuldīgas novadā skatīt rakstu Īvande. Īvande (arī Avanda, Ivanda, Ivande, Īvandas upe, augštecē - Īvandes strauts, Stropupe, lejtecē - Mācītājmājas upīte, Mācītājupīte, Valdatupīte, Valdātupīte) ir Abavas kreisā krasta pieteka Kuldīgas un Talsu novados. Iztece - uz ziemeļaustrumiem no Kabiles. Tek ziemeļrietumu virzienā. Ietek Abavā pie Rendas. Lielākās pietekas - Renda, Rīteļa. Uz upes izveidots Rendas HES, atrodas Īvandes Rumba un Valdātu Rumba. Īvandi trīs reizes šķērso valsts autoceļš V1261 (Renda–Matkule), tās krastos atrodas Kroņrenda un Renda. Rendā uz Īvandes upes, nedaudz augšpus ietekas Abavā, izveidojušies divi Īvandes ūdenskritumi, no kuriem lielākais ir ap 2 m augsts un 10 m plats.